[{"text_idx": "#000000", "text": "Restoran Fredo on ambitsioonikas resto Tartu maantee a\u0308a\u0308res pisut enne Sikupilli keskust. Ambitsioonikaks teeb Fredo see, et bu\u0308roohoone so\u0308o\u0308gikohana ei rahuldu nad pelgalt oma maja inimeste ko\u0303huta\u0308itmisega, vaid o\u0303htusel ajal muutub Fredo kohaks, mis pakub lo\u0303una ajaga vo\u0303rreldes hoopis peenemaid so\u0308o\u0308ke ning jooke."}, {"text_idx": "#000001", "text": "Teie ees on Fredo esimene peakoka maitsmismenu\u0308u\u0308. Proovige see a\u0308ra ja otsustage ise, kas Fredo on va\u0308a\u0308riline alternatiiv su\u0308dalinna so\u0308o\u0308gikohtadele."}, {"text_idx": "#000002", "text": "Beebiforell, rukolakreem, jogurtikaste, vutimuna, spinat, panko ja hapukooremari 9 \u20ac\nPardi rinnafilee, kuursellerikreem, peedikettad, lehtkapsas, suhkruhernes ja punase veini-peedileem 12 \u20ac\nMustikasupp, vanilje-kohupiimakreem, o\u0303ietolm ja mu\u0308nt 5 \u20ac"}, {"text_idx": "#000004", "text": "O\u0303htune magnet on viimistluse poolest fine dining\u2018u poole pu\u0308rgiv toit ning hea hinna ja kvaliteedi suhtega joogikaart ka\u0308sito\u0308o\u0308o\u0303llest s\u030campanjani. Kraanis on Raasiku o\u0303lu 0,5 liitrit 4 \u20ac ja Veuve Clicquot pudel 61 \u20ac. Fredo Ko\u0308o\u0308k&Baar eeldaks vahest pikemat kokteilivalikut, aga nagu baaris ikka \u2013 ku\u0308sida vo\u0303ib ko\u0303ike. Menu\u0308u\u0308sse kuuluvad kokteilid maksavad ko\u0303ik 6 \u20ac. Kindlasti tasub minna Fredosse kokteilile pa\u0308ikeselise ilmaga, sest neil on ko\u0303ige parem terrass la\u0308hemas u\u0308mbruses."}, {"text_idx": "#000005", "text": "Selle suve ko\u0303ige olulisemad so\u0308o\u0308gid."}, {"text_idx": "#000006", "text": "Pa\u0308daste. Teekond rohelisest sparglist valge sparglini."}]